Ruotsalainen rockhuippu Eclipse ja One Desire konsertoimaan Helsinkiin lokakuussa! - Menolippu
Pvm: 18. lokakuuta 2017 Klo 21.00 (Ovet klo 19.00)
Ruotsalainen rockhuippu Eclipse saapuu konsertoimaan Suomeen lokakuussa. Eclipse nähdään yhdessä suomalaisen melodisen rockin vahvan tulokkaan, One Desiren kanssa Helsingissä, The Circuksessa keskiviikkona 18. lokakuuta.
Vuonna 1999 perustettu Eclipse julkaisi ensilevynsä, The Truth and a Little More, vuonna 2001 ja se sai suuren huomion paikallisessa musiikkimediassa. Sittemmin yhtye on tehnyt useita muitakin albumeita, kuten Second to None (2004) ja Are You Ready to Rock (2008) ja Bleed & Scream (2012). Näistä viimeksi mainittu räjäytti pankin, ja Eclipsen melodinen hard rock nousi yhä laajemman rokkikansan tietoisuuteen.
One Desire suomalainen melodisen rockin vahva tulokas, jonka nimeään kantava debyyttialbumi, julkaistiin viime keväänä. Tämän vahvassa nousussa olevan yhtyeen laulajana on Sturm und Drangista pinnalle noussut André Linman. Yhtyeeseen kuuluvat lisäksi kitaristi Jimmy Westerlund, rumpali Ossi Sivula ja basisti Jonas Kuhlberg.
Eclipse ja One Desire nähdään Helsingissä, The Circuksessa keskiviikkona 18. lokakuuta klo 21.00. (ovet kello 19.00).
Liput alkaen 38,50 euroa (sis. toimituskulut)
Ruotsalainen rockhuippu Eclipse ja One Desire konsertoimaan Helsinkiin lokakuussa! — Facebook-tapahtuma
SF-Blues juhlii 15-vuotista taivaltaan Pakkahuoneella syyskuussa! →